CELEX: 62009CN0422
Language: ro
Date: 2009-10-28 00:00:00
Title: Cauza C-422/09: Cerere de pronunțare a unei hotărâri preliminare introdusă de Symvoulio tis Epikrateias (Grecia) la 28 octombrie 2009 — Vasiliki Stylianou Vandorou/Ypourgos Ethnikis Paideias kai Thriskevmaton (ministrul educației publice și cultelor religioase)

30.1.2010   
            
            
               RO
            
            
               Jurnalul Oficial al Uniunii Europene
            
            
               C 24/20
            
         Cerere de pronunțare a unei hotărâri preliminare introdusă de Symvoulio tis Epikrateias (Grecia) la 28 octombrie 2009 — Vasiliki Stylianou Vandorou/Ypourgos Ethnikis Paideias kai Thriskevmaton (ministrul educației publice și cultelor religioase)
   (Cauza C-422/09)
   2010/C 24/35
   Limba de procedură: greaca
   
      Instanța de trimitere
   
   Symvoulio tis Epikrateias.
   
      Părțile din acțiunea principală
   
   
      Reclamantă: Vasiliki Stylianou Vandorou
   
      Pârât: Ypourgos Ethnikis Paideias kai Thriskevmaton (ministrul educației publice și cultelor religioase)
   
      Întrebarea preliminară
   
   În sensul articolului 4 alineatul (1) litera (b) din Directiva 89/48/CEE privind sistemul general de recunoaștere a diplomelor de învățământ superior acordate pentru formarea profesională cu durata minimă de trei ani (JO L 19), în versiunea în vigoare ca urmare a modificării acesteia prin articolul 1 alineatul (3) din Directiva 2001/19/CE (JO L 206) și anterioară abrogării sale prin articolul 62 din Directiva 2005/36/CE (JO L 255), prin „experiența profesională” luată în considerare de autoritatea națională competentă să aprecieze dacă cunoștințele dobândite de solicitant prin intermediul acestei experiențe sunt de natură să acopere, în tot sau în parte, diferența semnificativă care ar exista între disciplinele cuprinse în formarea urmată de solicitant în statul membru de origine și disciplinele incluse de diploma cerută de statul membru gazdă, se înțelege și experiența care prezintă în mod cumulativ următoarele caracteristici: a) a fost dobândită de solicitant după obținerea diplomei care îi garantează accesul la o anumită profesie reglementată în statul membru de origine; b) a fost dobândită prin exercitarea în statul membru gazdă a unei activități profesionale care nu coincide cu profesia reglementată, pentru exercitarea căreia în statul membru gazdă solicitantul a prezentat o cerere în temeiul Directivei 89/48/CEE (care, dealtfel, nu poate fi exercitată în mod legitim în statul membru gazdă anterior acceptării cererii respective), dar care constituie totuși, potrivit aprecierii pe fond realizate de autoritatea națională competentă pentru decizia asupra cererii, o activitate profesională care rezultă a fi conexă cu profesia reglementată menționată mai sus și c) potrivit aprecierii pe fond a autorității naționale menționate, este considerată, datorită conexității menționate, de natură să acopere, cel puțin în parte, diferențele semnificative dintre disciplinele urmate de solicitant în cursul formării sale în statul membru de origine și disciplinele incluse de diploma corespunzătoare din statul membru gazdă?